laion/Wikipedia-Exotic huggingface dataset:
הנרי ארנולד

הנרי הארלי ארנולד (באנגלית: Henry Harley Arnold;‏ 25 ביוני 1886 - 15 בינואר 1950) היה גנרל הצבא וגנרל חיל האוויר בצבא ארצות הברית. מראשוני הטייסים הצבאיים ומפקד חילות האוויר של צבא ארצות הברית במלחמת העולם השנייה. ארנולד התקבל לאקדמיית ווסט פוינט ב-1903, וסיים אותה ב-1907 בדרגת לוטננט שני. בתום לימודיו הוצב בגדוד חיל הרגלים ה-29 בפיליפינים ועסק במיפוי האי לוזון. ב-1911 עבר לדייטון, אוהיו והתקבל לקורס טיס בבית הספר של האחים רייט. ב-1913 זכה לאישור כטייס צבאי. הוא שימש כמדריך טיסה בחטיבה האווירונאוטית שהייתה מסופחת לגיס הקשר במרילנד. לאחר סגירת בית הספר חזר לחיל הרגלים וב-1916 חזר לשירות האוויר בהמלצתו של בילי מיטשל. במלחמת העולם הראשונה שימש ארנולד עוזר במחלקת המודיעין. בנובמבר 1918 הגיע לצרפת כדי לחקור את הפעולות האוויריות במלחמה. לאחר מכן התרכז בבניית חיל האוויר. התקדמותו בחיל האוויר נעצרה ב-1925 לאחר שהעיד לטובת חברו בילי מיטשל במשפט צבאי שנערך לו. הוא הועבר לתפקידי פיקוד בחיל הרגלים, וב-1929 סיים קורס לפיקוד ומטה בפורט לוונוורת'. בפברואר 1931 חזר לחיל האוויר כקצין המבצעים של החטיבה האווירית. ב-9 במרץ 1935 מונה למפקד הכנף הראשונה שמפקדתה במרץ' פילד, קליפורניה. בדצמבר 1935 מונה לעוזר מפקד גיס האוויר בוושינגטון. ב-29 בספטמבר 1938 הועלה לדרגת מייג'ור גנרל ומונה למפקד הגיס האווירי של צבא ארצות הברית. ב-20 ביוני 1941 הפך הגיס האווירי לחילות האוויר של צבא ארצות הברית בפיקודו של ארנולד. הוא היה אחראי על כל הפעולות האוויריות במלחמה בחזית אירופה ובחזית האוקיינוס השקט. ב-מרץ 1942 הורה משרד המלחמה על אוטונומיה של חיל האוויר וארנולד היה חבר בפורום המטה הכללי של הצבא ובפורום המטות המשולבים אף על פי שמבחינה רשמית היה כפוף לגנרל ג'ורג' מרשל. הוא הקים את חיל האוויר השמיני ומינה את גנרל קרל ספאץ למפקדו. הוא הגדיל את חיל האוויר מ-22.000 קצינים וחיילים ל-2,500,000 ואת מספר המטוסים מ-3,900 ל-75,000. הוא הגדיל את כוח המפציצים הכבדים והקים את חיל האוויר העשרים בפיקודו של גנרל קרטיס לה מיי שהיה אחראי להפצצות הכבדות על יפן. ב-21 בדצמבר 1944 הועלה לדרגת גנרל הצבא (5 כוכבים), דרגה שהוענקה לארבעה מפקדים אמריקאים נוספים בלבד, לפי סדר קבלתה: ג'ורג' מרשל, דגלס מקארתור, דוויט אייזנהאואר, ועומר ברדלי. ארנולד סבל ממחלת לב ועבר מספר התקפי לב שגרמו להחלטתו לפרוש בסיום המלחמה. ב-28 בפברואר 1946 פרש ארנולד מחיל האוויר ובמקומו מונה גנרל קרל ספאץ. הוא פרש לחוותו וכתב את זכרונותיו. ב-7 במאי 1949 הוענקה לו דרגת גנרל חיל האוויר (5 כוכבים) והוא היחיד שקבל דרגה זו. הוא גם היחיד שהייתה לו דרגת גנרל 5 כוכבים של שתי זרועות: צבא ארצות הברית וחיל האוויר של ארצות הברית. לאחר פרישתו הקים את תאגיד ראנד למחקר ולפיתוח למען הכוחות המזוינים של ארצות הברית. נקבר בבית הקברות הלאומי ארלינגטון. מדיה וקבצים בנושא הנרי ארנולד בוויקישיתוף הנרי ארנולד, באתר חיל האוויר האמריקאי הנרי ארנולד, באתר military history הנרי ארנולד, באתר "Find a Grave" (באנגלית) הנרי ארנולד, באתר אנציקלופדיה בריטניקה (באנגלית) כתבי הנרי ארנולד בפרויקט גוטנברג (באנגלית)
Turn Back Time

Turn Back Time הוא שיר מאת להקת הדאנס-פופ הסקנדינבית "אקווה". השיר יצא ב-1998 כסינגל השביעי של הלהקה, והשישי מתוך אלבום הבכורה שלהם, "אקווריום". השיר הפך לאחד מלהיטי הלהקה ברחבי העולם. הוא הוכלל במסגרת פסקול הסרט המצליח "דלתות מסתובבות". בניגוד לסגנון הבאבלגאם דאנס, שאפיין את הסינגלים הקודמים של הלהקה, התאפיין Turn Back Time כשיר מיינסטרים מלודי ואיטי, והתקבל בהערכה בקרב מבקרי המוזיקה. בשיר מתבטא הטווח הקולי הרחב של הסולנית לינה ניסטרום. הסינגל מושפע ודוגם צלילים מתוך השיר "Heart" של פט שופ בויז (1988). השיר זכה להשמעות רבות ברדיו והצליח במצעדים ברחבי העולם. זהו הסינגל השלישי של הלהקה שהגיע ישירות למקום הראשון במצעד הפזמונים הבריטי. בנוסף הגיע הסינגל למקום ה-18 במצעד "בילבורד טופ 40" בארצות הברית. הקליפ שליווה את יציאת הסינגל כלל קטעים מתוך הסרט "דלתות מסתובבות", ובכך היה שונה מהקליפים הקודמים של הלהקה, שסגנונם היה קומי. רבים מהקטעים מהסרט שמופיעים בקליפ צולמו ברציף 5 הנטוש בתחנת הטיוב של השכונה הלונדונית הולבורן. מידע על היצירה "Turn Back Time" באתר מיוזיק בריינז מידע על הסינגל "Turn Back Time" באתר מיוזיק בריינז מידע על היצירה "Turn Back Time" באתר Discogs סרטון השיר "Turn Back Time" באתר יוטיוב Official Singles Chart Top 100 | Official Charts Company, www.officialcharts.com (באנגלית)
ויויאן פרנץ'

ויויאן פרנץ' (באנגלית: Vivian French; נולדה ב-6 ביוני 1945) היא סופרת ילדים ומספרת סיפורים בריטית. פרנץ' חיברה ופרסמה מעל 200 ספרים, בהם סדרת ספרי "מועדון הנסיכות", סדרת ספרי "אגדות מחמש הממלכות" שהם ספרי פנטזיה לילדים, עיבודים למעשיות וסיפורי עמים ושירים לפעוטות. ויויאן פרנץ נודלה בבדפורדשייר וסיימה את לימודיה לתואר ראשון האוניברסיטת אקסטר. פרנץ' החלה לפרסם ספרי ילדים בשנת 1990, לאחר קריירה בתיאטרון. בשנת 2016 היא התקבלה למסדר האימפריה הבריטית. אתר האינטרנט הרשמי של ויויאן פרנץ' (באנגלית) הספרים של ויויאן פרנץ', באתר "סימניה" ביוגרפיה ורשימת יצירות מלאה (באנגלית) ריאיון עם הסופרת (באנגלית) אתר הבית של סדרת מועדון הנסיכות ויויאן פרנץ', דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זמן לבחור

זמן לבחור (באנגלית: "A Time for Choosing"), הידוע גם כ"הנאום", הוא נאום שנשא רונלד רייגן (לימים נשיא ארצות הברית) בלוס אנג'לס, במהלך הבחירות לנשיאות ארצות הברית ב-1964, ב-27 באוקטובר, בשם מועמד המפלגה הרפובליקנית לנשיאות בארי גולדווטר. בנאומו טען רייגן, כי הבחירה העומדת לפתחם של אזרחי ארצות הברית 'איננה בין ימין לשמאל, אלא בין למעלה ולמטה', כאשר 'למעלה' היא הגישה של חירות הפרט וחופש, אותה קבעו האבות המייסדים בחוקה. ו'למטה' הטוטליטריות של שלטון מרכזי רב עוצמה. נאום זה הציב את רייגן במוקד תשומת הלב הלאומית וזמן מה לאחר שנשא אותו, התבקש רייגן לרוץ לתפקיד מושל קליפורניה וזכה בבחירות. עד היום, נאום זה נחשב לאחד הנאומים המשפיעים ביותר שנשאו בשם מועמד אי פעם. עם זאת, בארי גולדווטר הפסיד בבחירות לנשיאות למועמד המפלגה הדמוקרטית והנשיא המכהן, לינדון ג'ונסון, שזכה ברוב גדול. מדיה וקבצים בנושא זמן לבחור בוויקישיתוף ניתוח של "הנאום", ערוץ ההיסטוריה An American Life: The Autobiography סרטון הנאום באתר יוטיוב
רועי פרננדס

רועי פרננדס (נולד ב-10 בפברואר 1976) הוא שחקן סנוקר ישראלי. במהלך קריירה שלו, כספורטאי, זכה בתארים רבים ובנהם תואר אלוף ישראל ובתארים בינלאומיים. כן הוא מאמן ומעביר סדנאות בארץ ובעולם. פרננדס היה חבר בהנהלה התאחדות הסנוקר בישראל. פרננדס החל לשחק סנוקר בגיל 16 ואת הרצף הראשון (באנגלית: Break) של מעל 100 נקודות עשה כבר בגיל 18. את הרצף המקסימלי של 147 נקודות ביצע בגיל 23. במשך 15 שנה זכה ברציפות בתואר אלוף ישראל (שיא שעדיין לא נשבר) ובתארים נוספים בישראל ובעולם. בין התארים: 2007 - זכה במקום ה-2 ב-International Open. 2008 - שיחק בנבחרת הבית של ה-PONTINS וזכה במקום ה-2 באליפות אירופה. 2010 - זכה במקום ה-3 באליפות אירופה 2010 - זכה במקום ה-1 בגביע רוסיה. 2012 - זכה במקום ה-2 באליפות אירופה לנבחרות. 2014 - זכה במקום ה-7 באליפות אירופה. 2014 - זכה במקום ה-1 בגביע המדינה. תוצאות של רועי פרננדס בתחרויות בינלאומיות דף הפייסבוק של רועי פרננדס אינסטגרם יהודית קלר, אלוף ללא עוררין, באתר אשדוד10, ‏24 אוקטובר 2014 (ארכיון) אורן יוסיפוביץ‏, שחר רוברג רואה 6/6: "פעם חשבו פה שסנוקר שייך לעבריינים", באתר וואלה, 5 במאי 2014 https://cuetracker.net/tournaments/european-championships-men/2010/41
סן רפאל

סן רפאל (בספרדית: San Rafael) היא עיר בפרובינציית מנדוסה בארגנטינה. סן רפאל נמצאת במרחק של 236 קילומטרים ממנדוסה, בירת הפרובינציה, ובמרחק של 961 קילומטרים מבואנוס איירס, בירת ארגנטינה. ב-1804, לאחר שהאזור היה מיושב בידי ילידים בני שבט הפוונצ'ה במשך מאות שנים, חתם איתם המשנה למלך של מלכות המשנה של ריו דה לה פלטה הסכם שקבע כי אדמותיהם יימסרו לידי הרשויות הקולוניאליות. כעבור שנה, ב-2 באפריל 1805 הוקם על גדת נהר דיאמנטה שבאזור מבצר סן רפאל דל דיאמנטה שלצידו התפתחה התיישבות בשם סן רפאל שאנשיה עסקו בחקלאות, בעיקר בגידול גפנים ופרות אחרים. במחצית השנייה של המאה ה-19 החל גל הגירה אירופאית להתיישבות, בעיקר מצרפת, איטליה וספרד. ההגירה גרמה לגדילה משמעותית של ההתיישבות והיא הפכה לעיירה גדולה. ב-1922 סן רפאל קיבלה מעמד של עיר. סן רפאל היא יעד תיירותי מרכזי באזור קוז'ו, והתיירות היא הענף המרכזי בכלכלה המקומית. הכלכלה מסתמכת במידה פחותה יותר על התעשייה בעיר. את סן רפאל משרת נמל התעופה סובופיסיאל אז'ודנטה סנטיאגו גרמנו, הנמצא במרחק של 7 קילומטרים צפונית למרכז העיר. מדיה וקבצים בנושא סן רפאל בוויקישיתוף סן רפאל, באתר אנציקלופדיה בריטניקה (באנגלית)
מוזר

מוזר הוא שם משפחה אשכנזי וגרמני. האם התכוונתם ל... קרחון מוזר – מספר קרחונים בשם זה תעלת מוזר – מצר ים ותעלת מים עמוקים תת-ימית, המפרידה בין איי הקיז המרכזיים ואיי הקיז הדרומיים בפלורידה אישים אוטו פון מוזר – איש צבא גרמני אנגליקה מוזר – אתלטית שווייצרית וילי מוזר – איש צבא גרמני יריב מוזר – מפיק ובמאי קולנוע ישראלי מיבי מוזר – עורך דין ישראלי מיי-בריט מוזר – פסיכולוגית ונוירוביולוגית נורווגית, זוכת פרס נובל לרפואה קולומן מוזר – מעצב אוסטרי מזור מוסר (פירושונים)
ארנולד

ארנולד (באנגלית: Arnold; ברוסית: Арнольд) הוא שם פרטי ושם משפחה. האם התכוונתם ל... אברהרד ארנולד – סופר, פילוסוף ותאולוג גרמני נוצרי, ממקימי קומונת ברודרהוף בנדיקט ארנולד – גנרל אמריקני שערק לצד הבריטי במהלך מלחמת העצמאות האמריקנית, סוכן כפול מהמפורסמים בהיסטוריה ג'יימי ארנולד – כדורסלן אמריקאי המחזיק באזרחות ישראלית דייוויד ארנולד – מלחין קולנוע בריטי זוכה פרס גראמי הנרי ארנולד – מראשוני הטייסים הצבאיים בעולם, מפקד חילות האוויר של צבא ארצות הברית במלחמת העולם השנייה ולדימיר ארנולד – מתמטיקאי רוסי טום ארנולד: טום ארנולד (פוליטיקאי) – פוליטיקאי בריטי טום ארנולד (שחקן) – קומיקאי ושחקן אמריקני מלקולם ארנולד – מלחין, מנצח וחצוצרן אנגלי מת'יו ארנולד – משורר ומבקר תרבות אנגלי סטפן ארנולד – עיתונאי פולני שהלח"י התנקש בחייו בראשית מלחמת העצמאות קרל ארנולד – צייר וקריקטוריסט גרמני ארנולד (מכונית) – כלי רכב המונעים באמצעות מנוע אשר יוצרו בין השנים 1898 - 1896 על ידי "William Arnold & Sons" בבריטניה ארנולד'ס – שמה של המסעדה בסדרת הטלוויזיה "ימים מאושרים" אישים ששמם הפרטי הוא ארנולד ארנו (פירושונים)
רינסקי

רינסקי הוא שם משפחה. האם התכוונתם ל... אשר רינסקי – שחקן תיאטרון ישראלי חיים רינסקי – במאי קולנוע וטלוויזיה ישראלי טל רינסקי – שחקנית ישראלית יהושע רינסקי – איש צבא ישראלי שי רינסקי – מנכ"ל משרד הכלכלה והתעשייה
מישלקה

מישלקה (באנגלית: Michalka) הוא שם משפחה. האם התכוונתם ל... אליסון מישלקה – שחקנית וזמרת אמריקאית אמנדה מישלקה – שחקנית, זמרת ודוגמנית אמריקאית
בוסוורת'

האם התכוונתם ל... קרב בוסוורת' – קרב שהתרחש ב-22 באוגוסט 1485 כחלק ממלחמות השושנים אישים קייט בוסוורת' – שחקנית אמריקאית קליפורד אדמונד בוסוורת' – היסטוריון ומזרחן אנגלי
אולסן (פירושונים)

האם התכוונתם ל... אולסן - העיר השביעית בגודלה בקוריאה הדרומית, הנהנית ממעמד של מחוז עצמאי אישים אוטו אולסן – קלע עבר נורווגי, מראשית המאה ה-20 אולה לילו-אולסן – קלע עבר נורווגי, מראשית המאה ה-20 אליזבת אולסן – שחקנית קולנוע אמריקאית, אחותן של מרי קייט ואשלי אולסן אריק כריסטיאן אולסן – שחקן קולנוע וטלוויזיה אמריקאי ג'ון אולסן – שחיין עבר אמריקאי ג'ימי אולסן – דמות משנה בדיונית המופיעה מחוברות הקומיקס סופרמן של DC קומיקס יורגן ונילס אולסן (האחים אולסן) - צמד מוזיקלי דני מורטן אולסן – כדורגלן עבר ומאמן כדורגל דני מרי קייט ואשלי אולסן ("התאומות אולסן") - זוג שחקניות אמריקניות קן אולסן – מהנדס אמריקאי, מחלוצי המחשוב
הדמים מודיעים

הדמים מודיעים הוא כלל במשפט העברי ולפיו במקרי ספק מסוימים מה הקנה אדם לחבירו, סכום הכסף ששילם הקונה מוכיח. מקורו של הכלל הוא במשנה במסכת בבא בתרא בה הכלל שנוי במחלוקת בין רבי יהודה לחכמים: "מכר את הצמד, לא מכר את הבקר. מכר את הבקר, לא מכר את הצמד. רבי יהודה אומר, הדמים מודיעין. כיצד, אמר לו מכור לי צמדך במאתים זוז, הדבר ידוע שאין הצמד במאתים זוז. וחכמים אומרים, אין הדמים ראיה." — משנה בבא בתרא, פרק ה', משנה א'. למרות שבכל מחלוקת של רבי יהודה וחכמים - הלכה כחכמים, הראשונים כתבו שמכיוון שכלל זה הובא בתלמוד במסכת בבא בתרא: ”וליחזי דמי היכי נינהו” (-בתרגום חופשי: "נבדוק כמה כסף שולם") שם הכלל נכתב ללא חולקים, על כן יש לחלק בין מקרים בהם הדברים שנאמרו בשעת הקנין אינם עומדים בניגוד למשתמע מסכום הכסף ששולם, וכן המשתמע מסכום הכסף ששולם אינו מכליל דברים חדשים מעבר לדברים שכלולים בקנין בבירור, במקרים כאלו "הדמים מודיעים". אך במקרים אחרים לא. לפי דעת הבית יוסף והרמ"א בהגהותיו על השולחן ערוך, אדם שהשכיר בית לחבירו ולא קצב את זמן השכירות, אך השוכר הקדים ושילם את התשלום עבור השכירות, הדמים ששילם השוכר מודיעים לכמה זמן השכירות תימשך. מפרשי השולחן ערוך נחלקו בדין זה, הסמ"ע והקצות החושן הסכימו עם דין זה, אך לפי הש"ך והנתיבות המשפט, במקרה כזה השוכר ידור בבית רק שלושים יום מכיוון שסתם שכירות שלושים יום. הרמב"ן, הרשב"א, הריטב"א ועוד. גמרא בבא בתרא, דף צ"ב, עמוד א'. כך הוכיח מדברי הטור בחושן משפט, סימן שיב'. שולחן ערוך, חושן משפט, סימן שי"ב, סעיף א'. על שולחן ערוך חושן משפט, סימן שי"ב, סעיף א', סעיף קטן ב'. על שולחן ערוך חושן משפט, סימן שי"ב, סעיף א', סעיף קטן ב'. ונימוקו הוא מכיוון שהקניין נעשה בסתם בלא קציבת זמן, והמשתמע מסכום הדמים לא עומד בסתירה לדברים שנאמרו לכן "הדמים מודיעים". בספרו "שפתי כהן" על שולחן ערוך חושן משפט, סימן שי"ב, סעיף א', סעיף קטן ד'. בספרו "משפט האורים" על שולחן ערוך חושן משפט, סימן שי"ב, סעיף א'. ונימוקו הוא שכיוון שסתם שכירות שלושים יום, הרי כאילו הדברים שנאמרו עומדים בסתירה לסכום ששולם ובמקרה כזה כתבו הראשונים שאין לומר "הדמים מודיעים".
מייקלסון

מייקלסון הוא שם משפחה. האם התכוונתם ל... אינגריד מייקלסון – זמרת-יוצרת אמריקאית אלברט אברהם מייקלסון – פיזיקאי יהודי-אמריקני, מודד מהירות האור, וממציא האינטרפרומטר ניסוי מייקלסון-מורלי – ניסוי פיזיקלי שנערך לראשונה בידי אלברט אברהם מייקלסון ואדוארד מורלי מיכלסון מיקלסן
מיכלסון

מיכלסון הוא שם משפחה יהודי. האם התכוונתם ל... בני מיכלסון – אל"ם במיל., היסטוריון צבאי, יו"ר העמותה הישראלית להיסטוריה צבאית דניאל מיכלסון – מדען מחשב ומתמטיקאי ישראלי לאה מיכלסון – פסלת, ציירת ומשוררת ישראלית מנחם מיכלסון – סופר, ביוגרף ועיתונאי ישראלי צבי יחזקאל מיכלסון – רב, תאולוג והיסטוריון, סופר ועורך יהודי-פולני, הידוע גם כ"הרב מפלונסק" מייקלסון
ולדמן

ולדמן הוא שם משפחה ממקור גרמני. האם התכוונתם ל... איילת ולדמן – סופרת ומסאית ישראלית-אמריקאית איתי ולדמן – עיתונאי ישראלי, עורך "Time Out תל אביב" אליעזר ולדמן – רב ציוני, ממייסדי ההתנחלות בחברון ובקריית ארבע, וראש ישיבת ההסדר בקרית ארבע מריה ולדמן – זמרת מצו סופרן אוסטרית, שעמדה בקשר מיוחד עם ג'וזפה ורדי איל וולדמן – מהנדס חשמל, יזם ואיש עסקים ישראלי דניאל גולדשטיין-וולדמן – רוכבת קפיצות ראווה אמריקאית-ישראלית עמית ולדמן – עיתונאי ואיש טלוויזיה ישראלי
יאשיהו בן יוסף פינטו

רבי יאשיהו פינטו (רי"ף; 1565–1648) היה מגדולי חכמי סוריה במאה ה-17. נולד בדמשק בשנת 1565 לאביו יוסף, ממגורשי ספרד, שנודע כנדבן גדול. בצעירותו למד בישיבה של ר' יעקב אבולעפיה, אשר הסמיכו לפוסק ולדיין. מאוחר יותר למד קבלה תחת ר' חיים ויטאל. בנו של ר' חיים ויטאל, שמואל, לימים היה תלמידו וחתנו של הרב פינטו. בשנת 1625 עלה לארץ ישראל עם משפחתו והתיישב בירושלים, ולאחר מכן בצפת, אך עם מותו של בנו רבי יוסף לאחר שנה חזר לדמשק. מעט לאחר חזרתו הוכתר בתור הרב הראשי של הקהילה. הרב פינטו נפטר באדר ה'ת"ח, ונטמן בבית הקברות העתיק בדמשק. הרב פינטו חיבר ספרים רבים במהלך חייו, בהם: "כסף נבחר" (ונציה, 1621) ו"כסף מזוקק" (ונציה, 1625) קובצים של דרשותיו על התורה, "מאור עיניים" (כרך ראשון, ונציה, 1625; כרך שני, מנטובה, 1740) פרשנות על הספר עין יעקב לר' יעקב בן חביב, "כסף צרוף" (אמשטרדם, 1729) פרשנות לספר משלי ו"נבחר מכסף" (חלב, 1869) ספר שו"ת המאורגן לפי סדר שולחן ערוך. שניים מספריו אשר נותרו בכתב יד הם "כסף נמס", ספר פרשנות למגילת איכה ו"קבוצת כסף", העוסק בדינים והלכות. כסף מזוקק, ויניציאה, 1625 מאור עיניים, כרך א', ויניציאה, 1625 מאור עיניים, כרך ב', מנטובה, 1740 כסף נבחר, ויניציאה, 1621 כסף צורף, אמשטרדם, 1729 נבחר מכסף, ארם צובה: דפוס אליהו חי ששון, 1869 רשימת הפרסומים של יאשיהו בן יוסף פינטו, בקטלוג הספרייה הלאומית רשימת מאמרים על יאשיהו בן יוסף פינטו באתר רמב"י דוד הלחמי, רבי יאשיהו ברבי יוסף פינטו (בעל פירוש הרי"ף על „עין יעקב”), חכמי ישראל, תל אביב תשי"ח, חלק א', עמ' ס"ח, באתר אוצר החכמה (צפייה חופשית – מותנית ברישום) פינטו, יאשיה, אנציקלופדיית דעת Yaron Harel. "Pinto, Josiah ben Joseph." Encyclopedia of Jews in the Islamic World. Executive Editor Norman A. Stillman. Brill Online, 2014 משה דוד גאון, "יאשיהו ב"ר יוסף פינטו", יהודי המזרח בארץ ישראל ח"ב, ירושלים, תרצ"ח, עמ' 552–553, באתר היברובוקס יאשיהו בן יוסף פינטו, באתר "החכם היומי" יאשיהו בן יוסף פינטו (1565-1648), דף שער בספרייה הלאומית ישראל כהן, בהתאסף - גיליון י"ח, באתר טקסט רץ הוצאה לאור, ‏תשפ"ב ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
רנייה

האם התכוונתם ל... ראניה, מלכת ירדן – מלכת ירדן רנייה השלישי, נסיך מונקו – נסיך מונקו ז'אן-לואי אבנעזר רנייה – גנרל שווייצרי בצבא נפוליאון שארל רנייה – שחקן תיאטרון וקולנוע גרמני רנייה הראשון – מייסד מונקו אישים ששמם הפרטי הוא רנייה רני
הקומדיה היוונית העתיקה של אריסטופאנס

ערכים מורחבים – אריסטופאנס, קומדיה הקומדיה היוונית התחלקה לשלוש תקופות, הקומדיה היוונית העתיקה, הקומדיה היוונית התיכונית והקומדיה היוונית החדשה. הקומדיה היוונית העתיקה מתוארכת למאה החמישית לפנה"ס. מתקופה זו, לידינו הגיעו רק 11 מחזותיו של אריסטופאנס. ז'אנר ריאליסטי עם יסוד פנטזי שההסתברות התממשותו היא אפסית. למשל במחזה צפרדעים הירידה לשאול. דרישות נמוכות - מאחר שהקומדיה התפתחה בשלב מאוחר בחגיגות, הדרישות ממנה היו קטנות. כנראה מאחר שהיה זמן מוגבל להצגת ההצגות. למשל מחזאי היה צריך להציג קומדיה אחת בלבד. אלמנטים קומיים: בדיחות לשוניות ומשחקי מילים היפוך קומי – המוטיב שקיים לאורך כל הקומדיות הוא ההיפוך. למשל במחזה העננות, האב שרצה לשלוח את בנו לבית ספר, הולך לבסוף בעצמו לבית הספר. בנוסף, אופי הדמויות בדרמות היווניות השתנה בהתאם לאופי המחזה. למשל דיונסוס בטרגדיה הבקכאות מתואר כאל חזק וכל יכול ואילו במחזה הצפרדעים מתואר כאל פחדן שלא שלט בצרכיו אל מול הסכנה. לשון גסה - הומור גס. אריסטופאנס היה ידוע כמי שמתעסק בחלקי הגוף התחתונים. מגוון רחב של נושאים (לכן יש פרולוגוס בקומדיה) להבדיל מהטרגדיה שעסקה רק בנושאים מהמיתוס היווני בלבד. מאותה סיבה, מגוון הנושאים בטרגדיה היה מוגבל מלכתחילה ואף ישנם שלושה מחזות על אותה היצירה. למשל על פילוקטטס נכתבו המחזות הבאים: פילוקטטס (סופוקלס), פילוקטטס בטרויה (סופוקלס), פילוקטטס (אייסכילוס),פילוקטטס (אוריפידס). עם זאת נעשו פארודיות על האלים ופארודיות על סצנות מתוך טרגדיות, רובן בידי אוריפידס. הקומדיה העתיקה עסקה גם בעניינים פוליטיים אקטואליים לתקופה, להבדיל מהטרגדיות שעלילתן תמיד הייתה ביחס לעבר ואולי תזכורת בעקיפין להווה. אולם מרגע שאתונה נקלעה לקשיים ונכנעה במלחמה לספרטה במלחמה, הדמוקרטיה התרופפה, ובהתאם לכך הקומדיה נחלשה ונעשתה פחות פוליטית. שבירת האשליה הדרמטית - יש בקומדיה התייחסות אל הקהל, ישנו חלק בקומדיה שבו העלילה נפסקת והמקהלה פונה לקהל גם בעניינים הלא קשורים לעלילה. הירוס גאמוס (Hieros gamos מילולית: "הנישואים הקדושים") - בבסיס הקומדיה עומד בסיס קדושת הנישואים. פעמים רבות הקומדיה מסתיימת בנישואים שפותרים את סיבוך העלילה. הנישואים הקדושים היו התשתית הפולחנית של החגיגות שלתוכה נכנסו הקומדיות. המבנה הדרמטי של הקומדיה היה רופף - לא היה מבנה הדוק, מוגדר וחוקיתי. ייתכן בשל היותה קומדיה מסוג דרמטי חדש. מבנה רופף זה היה בניגוד לדרישות אותם העמיד אריסטו למחזה מוצלח. חלקי המחזה כמו האגון והפרבסיס יכלו להתמקם בנקודות שונות במחזה. ניתן אף לשנות את סדרן ללא שתשתנה מהות הרעיון. ישנו דגש על הפוליס ופחות על האדם הקטן. הנושאים נגעו בעיקר בעניינים החשובים לכלל ולא לפרט. חלקי המחזה: הפארודוס החלק בו נכנסה המקהלה. הפרולוגוס - החלק בו מציגים את הנושא והדמויות: קטע קליל שבנוסף להצגת הדמויות, מורכב מבדיחות מרובות שלרוב אינן קשורות לעלילה, ומטרתן להכניס את הקהל לאווירה. אגון (עימות) - בקומדיה זוהי סצנת של עימות בין שתי דמויות. למשל במחזה הצפרדעים, מתעמתים אוריפדס ואייסכילוס מי הוא המחזאי הטוב ביותר. הפרבסיס - פנייה ישירה לקהל וקטיעת הרצף העלילתי. החלק הראשון בפרבסיס הוא מילות חנופה לקהל וניסיון לשכנעו להצביע עבור ההצגה. החלק השני הוא הבעת דעה בנושא פוליטי-אקטואלי שמקושר לעלילה בעקיפין. הקומדיה היוונית העתיקה של אריסטופאנס, באתר אנציקלופדיה בריטניקה (באנגלית)
הקומדיה היוונית החדשה של מנאנדרוס

הקומדיה היוונית החדשה של מנאנדרוס היא תקופה בהתפתחות הקומדיה היוונית. הקומדיה היוונית התחלקה לשלוש תקופות, הקומדיה היוונית העתיקה, הקומדיה היוונית התיכונית והקומדיה היוונית החדשה. התשתית של הקומדיות בימינו נותרה זהה לקומדיה החדשה. הקומדיה הופכת ל"קומדיה בורגנית" אשר הקהל המגיע אליה נתפס בתקופות מאוחרת יותר כבורגני. ישנם יסודות מקובלים לקומדיה היוונית העתיקה, בהם היפוך קומי ויחסי אהבה. יסוד פנטזי שהסתברות ההתממשות שלו היא קלושה, להבדיל מהקומדיה היוונית העתיקה (שם ההסתברות היא אפסית). למשל, התפיסה כי האהבה יכולה לנצח כל מכשול ולהפוך את פני המציאות אילו רק אדם יתאהב. בכך מצליח המחזאי לשמר את האשליה שבמחזה. לכן כבר בעת העתיקה, מנאנדרוס נחשב לאמן הריאליזם ”הו מננדרוס, מי מחקה את מי? אתה את החיים, או החיים את המחזות שלך?” הנושא המרכזי הוא אהבה, הקשיים לממש אותה והתחבולות למימושה. הקומדיה שואפת לשמר את הסדר החברתי המקובל, למשל, במחזה הנרגן, האב בסופו של דבר מאושר. מעמד דורי - הקומדיה עוסקת בדרך כלל באנשים מאותו מעמד. הקשיים נובעים מפער בין דורות ולא בין מעמדות. למשל בהעננות המחזה עוסק בפערים בין אב לבנו. מיקומה של בת החורין נשתמר, היא אינה מדברת כפי שהיה מקובל ביוון. דמויות קבועות (Stock character): עבד תחבלן, נער מאוהב, זקן נרגן ועוד. לשון נקייה ביחס לזו של אריסטופאנס. הקומדיה היוונית החדשה של מנאנדרוס, באתר אנציקלופדיה בריטניקה (באנגלית) ערך זה הוא קצרמר בנושא יוון ובנושא תרבות. אתם מוזמנים לתרום לוויקיפדיה ולהרחיב אותו.
אוסטנקינו

האם התכוונתם ל... נפת אוסטנקינו – נפה במחוז האדמיניסטרטיבי הצפון-מזרחי במוסקבה. מגדל אוסטנקינו – מגדל שידורי רדיו וטלוויזיה במוסקבה מרכז הטלוויזיה אוסטנקינו – מרכז טלוויזיה המשמש כמשרדים ואולפנים למגוון ערוצי טלוויזיה מרכזיים ברוסיה.
הפנתרים הוורודים

הפנתרים הוורודים (באנגלית: Pink Panthers), הוא כינוי שניתן על ידי האינטרפול לרשת בינלאומית של גנבי תכשיטים ויהלומים, שהייתה מורכבת בעיקר מסרבים, והייתה אחראית לכמה ממעשי השוד והגנבה הנועזים ביותר בהיסטוריה הפלילית. על פי החשד אחראית הרשת לגנבתם של למעלה מ-500 מיליון דולרים, בסדרת מעשי שוד בדובאי, שווייץ, יפן, צרפת, ליכטנשטיין, גרמניה, לוקסמבורג, ספרד ומונקו. רשויות אכיפת החוק חושדים כי הרשת היא העומד מאחורי שוד התכשיטים הגדול בחנות התכשיטים של "הארי וינסטון" (אנ') בפריז, שבוצע ב-9 בדצמבר 2008. באירוע זה, נמלטו הפורצים כשברשותם תכשיטים בשווי של יותר מ-80 מיליון €. שמה של הרשת ניתן לה על שם סדרת סרטי הפשע-קומדיה "הפנתר הוורוד", בשל היותה אחראית לפריצות ראווה, שהוגדרו בעיתונות כ"אמנות" ושלל סופרלטיבים דומים. סרט תיעודי המבוסס על פריצותיה של הרשת, שוחרר לאקרנים בשנת 2013 בשם Smash & Grab (אנ'). בהשראת רשת "הפנתרים הוורודים" נוצרה דרמת הפשע "הפנתרים האחרונים" (אנ') ששודרה לראשונה באירופה בסוף 2015. גם בעונתה האחרונה של הסדרה צווארון לבן, בשנת 2014, מוזכרים הפנתרים הוורודים, כשגיבור הסדרה, ניל קאפרי (המגולם על ידי השחקן מאט בומר), מצליח להסתנן לשורות הארגון ולהביא להפללתם על ידי ה-FBI. ב-31 ביולי 2013, יצא לאור סרט תיעודי מאת במאית הסרטים הדוקומנטריים הוואנה מרקינג (Havana Marking) בשם Smash & Grab: The Story of the Pink Panthers (בתרגום חופשי: "לנפץ ולחטוף: סיפורם של הפנתרים הוורודים"). הסרט כולל צילומי טלוויזיה במעגל סגור מכמה אירועי שוד תכשיטים המיוחסים לפנתרים הוורודים, מתוך למעלה מ-300 גניבות תכשיטים שמיוחסות להם ברחבי העולם. בסרט התיעודי משובצים גם ראיונות עם קרימינולוגים וכן ראיונות אנונימיים עם אנשים הטוענים שהם חברים בכנופיה. דייוויד סמיואלס, הפנתרים הוורודים: סיפורם של יהלומים, גנבים והבלקן, באתר הניו יורקר. 12 באפריל 2010 Peter Allen, ‏Three suspected Pink Panther gang members arrested in Monaco, The Telegraph, 20 June 2009 כתבה על מעצר חברי הפנתרים הוורודים, באתר הלוס אנג'לס טיימס. 29 ביוני 2009 Afp, ‏Pink Panther thief among escapees in dramatic prison break, The Telegraph, 14 May 2013 הפנתרים הכלואים: כנופיית השודדים נלכדה על חם, באתר ידיעות אחרונות. 07 אוגוסט 2016 "Smash & Grab: The Story of the Pink Panthers", במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הפנתר הוורוד (פירושונים)

האם התכוונתם ל... הפנתר הוורוד – סדרת סרטי קולנוע על עלילות המפקח קלוזו הפנתר הוורוד (סרט, 2006) הפנתר הוורוד 2 (2009) נעימת הנושא של הפנתר הוורוד – יצירה אינסטרומנטלית מאת הנרי מנציני שנכתבה כנעימת הנושא של הסרט "הפנתר הוורוד" משנת 1963 הפנתר הוורוד (סדרת טלוויזיה) – סדרת סרטי אנימציה קצרים לילדים הפנתר הוורוד - משימה בינלאומית – משחק מחשב משנת 1996 הפנתר הוורוד - הוקוס פוקוס – משחק מחשב משנת 1997 הפנתרים הוורודים – כנופיית פשע בינלאומית שקיבלה את שמה משם סדרת הסרטים הפנתר הוורוד